Holtegata (Oslo)

Holtegata (15–29, 2–32) er en gate i bydel Frogner i Oslo. Gaten går parallelt med Eilert Sundts gate fra President Harbitz' gate til Bogstadveien. Gaten fikk sitt navn i 1879 og er oppkalt etter Holteløkka. 

Trikkens linje 11 som går mellom Majorstua og Kjelsås går i Holtegata fra Briskebyveien til Bogstadveien.

Bebyggelsen vest for Briskebyveien består av bygårder oppført etter at den gamle trehusbebyggelsen i Briskeby ble revet. Mellom Briskebyveien og Uranienborgveien er en høyde med Uranienborgparken og Uranienborg kirke på sørøstsiden. Den andre siden er preget av toetasjers trevillaer. Fra Uranienborgveien til Bogstadveien er det igjen leiegårder. Gateløpet fortsetter over Bogstadveien som Sporveisgata.

 Bebyggelse 
NrBildeBeskrivelse 1  Holtegata 1|100px|bottom  Til denne adressen sognet en gang blokken som nå har adresse Lallakroken 8. Den ble tegnet av Torp & Torp og oppført i 1930. Listeført. 2  Holtegata 2|100px|bottom  Villaaktig flermannsbolig (ark. Kristen Rivertz) oppført 1893 for Sigvart Bakke, som også fikk oppført  Eilert Sundts gate 19. Sveitserstil med delvis valmede tak. Listeført. 2B  Holtegata 2B|100px|bottom  Boligblokk (ark.: Torp & Torp) oppført 1930. Fem etasjer i rød tegl. Listeført. 4  Holtegata 4|100px|bottom  Villaleiegård (ark. Rudolf Haeselich) oppført 1892–93 for trelasthandler Hans Tandberg, som stod bak oppføringen av flere andre hus i område, deriblant nr. 12 og 14. 2 1/2 etasjer i relativt enkel sveitsertil som ble noe modernisert i 1937. Listeført. 6  Holtegata 6|100px|bottom  Villaleiegård (ark. Anselm Liljeström) byggemeldt 1889 for Edwin Pedersen. Maskinlaftet hus i to fulle etasjer samt loftsetasje. Listeført. 8  Holtegata 8|100px|bottom  Hjørnegård ved Jørgen Moes gate (ark. Anselm Liljeström) oppført 1887. Tre etasjer med pusset fasade samt loftsetasje og kjeller. Koordinasjonskomiteen hadde sekretariat her mot slutten av andre verdenskrig, og Hjemmefrontens ledelse holdt til i en leilighet i tredje etasje. Listeført. 10  Holtegata 10|100px|bottom  Hjørnegård ved Jørgen Moes gate (ark. Anselm Liljeström) oppført 1888. Tre etasjer med pusset fasade samt loftsetasje og kjeller. Brukket hjørne. Listeført. 12  Holtegata 12|100px|bottom  Villaleiegård (ark. Kristen Rivertz) byggemeldt 1893 for trelasthandler Hans Tandberg. Maskinlaftet hus i to fulle etasjer samt høy loftsetasje. Listeført. 14  Holtegata 14|100px|bottom  Villaleiegård (ark. Kristen Rivertz) byggemeldt 1893 for trelasthandler Hans Tandberg. Maskinlaftet hus i to fulle etasjer samt høy loftsetasje. En speilvendt utgave av nr. 12. Eid av Paul Holst Borgen fra 1899. Her ble sønnen Johan Borgen født. Året etter flyttet familien til Eckersbergs gate 16 og så tilbake hit i 1909. Listeført. 15  Holtegata 15|100px|bottom  Uranienborg kirke. 16  Holtegata 16|100px|bottom  Frittliggende bygård fra 1892. Listeført. 18  Holtegata 18|100px|bottom  Bygård oppført 1891. Her var Alfredheim hjem for unge piker fra 1941 til 1952. Fasaden er formodentlig dramatisk endret i forhold til det opprinnelige. 20  Holtegata 20|100px|bottom  Leiegård (ark. Herman Backer) på hjørnet mot Uranienborgveien oppført 1888 for arkitekten selv. Tre etasjer i rød tegl, hvorav en god del upusset. Nyrenessanse. Listeført. 22  Holtegata 22|100px|bottom  Villaaktig leiegård (ark. Harald Olsen) oppført 1882 for pianofabrikant Johannes Thoresen, som fikk oppført flere bygninger i området. 2 1/2 etasjer med forhøyet midtpari, pusset tegl. Nyrenessanse Listeført. 23  Holtegata 23|100px|bottom  Leiegård (ark. N.S.D. Eckhoff) oppført 1887 for murmester Johan Edvard Strøm. Tre etasjer i pusset tegl. Listeført. 24  Holtegata 24|100px|bottom  Murvilla (ark. Nestor Thomassen) oppført 1881 for Ludvig Antonius Larsen, som også fikk oppført nr. 25. To etasjer. Nyrenessanse med markant midtparti. Listeført. 25  Holtegata 25|100px|bottom  Bygård (ark. Carl Konopka) oppført 1888. Her har Ellingsens pensjonat vært fra 1970, som det fremgår av veggen ut mot gaten. Listeført. 26  Holtegata 26|100px|bottom  Stor murvilla (ark. Matheus Mosgaard) oppført 1886. Tre etasjer i pusset tegl, stilmessig inspirert av renessansepalasser. Listeført. 27  Holtegata 27|100px|bottom  Murvilla (ark. Nordan) oppført 1887. To til tre etasjer med pusset fasade. Nyrenessanse. Listeført. 28  Holtegata 28|100px|bottom  Stor murvilla (ark. Matheus Mosgaard) oppført 1886. Tre etasjer i pusset tegl. Huser i dag Marokkos og Sudans ambassader. Listeført. 29  Holtegata 29|100px|bottom  Bygård fra 1890 i tre etasjer med pusset fasade. Nyrenessanse. Huser Institut français (Det franske kultursenter). Listeført. 30  Holtegata 30|100px|bottom  Bygård oppført 1890. Fire etasjer med pusset fasade samt loftsetasje. Forretninger i gateetasjen. Fra denne bygården falt lederen av Bondepartiet, Nils Trædal, ut og døde i 1948. Listeført. 32  Holtegata 32|100px|bottom  Bygård (ark. Harald Olsen) oppført 1888–1890. 4 1/2 etasjer med pusset fasade. Nyrenessanse. Listeført.

 Referanser 
Geir Tandberg Steigan: Oslo: Holtegaten 2 (Arkitekturhistorie.no)
Geir Tandberg Steigan: Oslo: Holtegaten 4 (Arkitekturhistorie.no)
Geir Tandberg Steigan: Oslo: Holtegaten 6 (Arkitekturhistorie.no)
Geir Tandberg Steigan: Oslo: Holtegaten 12 (Arkitekturhistorie.no)
Geir Tandberg Steigan: Oslo: Holtegaten 14 (Arkitekturhistorie.no)
Geir Tandberg Steigan: Oslo: Krebsgården, Holtegaten 20 (Arkitekturhistorie.no)
Geir Tandberg Steigan: Oslo: Holtegaten 22 (Arkitekturhistorie.no)
Geir Tandberg Steigan: Oslo: Holtegaten 23 (Arkitekturhistorie.no)
Geir Tandberg Steigan: Oslo: Holtegaten 24 (Arkitekturhistorie.no)

Borgen for slektsforskere (Oslo kommune)

Kart fra 1940 hos Oslo byarkiv.

Oslo gårdkalender, s. 149.

Olsen (2017), s. 104.
Olsen (2017), s. 107.
Olsen (2017), s. 109.

 Litteratur 




 Eksterne lenker 


Kategori:Veier i Oslo
Kategori:Veier i bydel Frogner